સિવિલની બ્લડ બેંકમાંથી રક્ત લેવા ગયેલા ઘણા સ્વજનો રક્ત વગર પરત ફર્યા હતા કારણ કે, ફરજ પરના રેસિડેન્ટ ડોક્ટરે જથ્થો ન હોવાનું જણાવ્યું હતું. ઈમરજન્સી માટે પણ જથ્થો ન હોવાનું જણાવ્યું હતું. ઈ-રક્તકોષ વેબસાઈટ પર પણ બ્લડ બેંકમાં રક્તનો સ્ટોક ખાલી બતાવતો હતો. વિભાગના વડા ડો. ગૌરવી ધ્રુવે જણાવ્યું હતું કે, ઈમરજન્સી ક્વોટા જ વધ્યો છે આ સિવાયના જે સેમ્પલ છે તે પ્લાન્ડ સર્જરી માટે પહેલેથી દર્દીઓના સ્વજન પાસેથી લીધેલા છે જે સર્જરી સમયે આપવા બ્લડ બેંક બંધાયેલી છે. બેંકની કેપેસિટી 450 યુનિટની છે જેની સામે ઈમરજન્સી અને સર્જરી માટે ક્રોસ ચેક કરેલા સહિત માત્ર 121 યુનિટ જ વધ્યા છે.